**मिति २०७५।११।08 मा बसेको प्रदेश मन्त्रिपरिषदको बैठकको निर्णय**

१. उद्योग, पर्यटन, वन तथा वातावरण मन्त्रालयको नवलपरासी (वर्दघाट सुस्तापूर्व)मा घरेलु तथा साना उद्योग कार्यालय संचालनका लागि कर्मचारी व्यवस्थापन गर्न स्वीकृति दिने सम्बन्धी विषयको प्रस्तावः-"प्रस्तावमा लेखिए बमोजिम गर्ने।"

२. भूमि व्यवस्था, कृषि तथा सहकारी मन्त्रालयको विषादी अवशेष द्रुत विश्लेषण प्रयोगशाला स्थापना गर्न स्वीकृति दिने सम्बन्धी विषयको प्रस्तावः-"निर्णय हुनुपर्ने व्यहोरा खण्डको खण्ड (क) मा उल्लेखित "स्याङजा जिल्लाको रामदीमा " भन्ने वाक्यांशको सट्टा "स्याङजा जिल्लाको मालुङगामा " भन्ने वाक्यांश राखी अन्य प्रस्तावमा लेखिए बमोजिम गर्ने।"

३. सामाजिक विकास मन्त्रालयको रकम ट्रान्सफरको लागि सहमति प्रदान गर्ने सम्बन्धी विषयको प्रस्तावः-" प्रस्तावमा लेखिए बमोजिम गर्ने।"

४. यस प्रदेशका माननीय मुख्यन्त्रीज्यूको आवास प्रयोजनका लागि नव निर्मित भवनमा आवश्यक फर्निसिङ, वातानुकुलित सिस्टम जडान तथा सिसिक्यामेरा समेतका उपकरण जडानका लागि आर्थिक मामिला तथा योजना मन्त्रालयले अर्थ विविध शीर्षक बाट रु 50,00,000।(अक्षरुपी पचास लाख मात्र) मुख्यमन्त्री तथा मन्त्रिपरिषद्को कार्यालयको बजेट उपशीर्षक नं. 704313124 (पूजीगत खर्च)को खर्च संकेत नं. 31115 फर्निचर तथा फिक्स्चर्समा समावेश हुने गरी उपलब्ध गराउने।

5. मुख्यमन्त्री तथा मन्त्रिपरिषद्को कार्यालयका लागि सवारी साधन मर्मत खर्चमा विनियोजन भएको बजेट अपुग भएकोले आर्थिक मामिला तथा योजना मन्त्रालयले अर्थ विविध शीर्षकबाट रु.20,00,000।(अक्षरुपी बीस लाख मात्र) मुख्यमन्त्री तथा मन्त्रिपरिषदको कार्यालयको बजेट उपशीर्षक नं. 704313123 चालुखर्च को खर्च संकेत नं. 22213 सवारी साधन मर्मत खर्च शीर्षकमा समावेश हुने गरी उपलब्ध गराउने ।